Forsknings og utdanningssatsingen Philosophy in Science med Institutt for filosofi, idéhistorie, kunsthistorie og klassiske språk (IFIKK) som søkerinstitutt ble i fakultetets tredje runde med faglige prioriteringer (FP3) prioritert som en av satsingene for perioden 2019-2023 (fullstendig søknad finnes i protokollen fra ). I søknaden har IFIKK et ønske om å gå sammen med ILN om en ny delt 100%-stilling i skjæringspunktet mellom filosofi, lingvistikk og psykologi. Hvis ILN og IFIKK velger å gå inn for opprettelsen av en slik stilling vil den i perioden 2019-2023 være fullfinansiert av FP3-satsingen til fakultetet, før ILN og IFIKK deler kostnadene ved stillingen 50/50. Instituttleder har undersøkt interessen for en slik delt stilling i fagmiljøene lingvistikk, nordisk språk (inkl. NOAS) og på MultiLing. Både MultilLing og fagmiljøet i nordisk språk (inkl. NOAS) ser den faglige innretningen på stillingen som interessant. MultiLing ser i tillegg denne stillingen som en mulighet til å styrke MultiLings sosiokognitive laboratorium. Begge miljøene har likevel et klart forbehold mot at ILN skal gå sammen med IFIKK om denne stillingen og det er at stillingen må ikke føre til endringer i instituttets inneværende stillingsplan. Fagmiljøet i lingvistikk ønsker i tiden som kommer å bruke de mulighetene nyansettelser gir til å jobbe for at den faglige profilen til lingvistikkfaget ved instituttet skal være allmenn ("general") og tverrspråklig, teorifundert og typologisk orientert. Stillingen som er beskrevet i Philosophy in Science har slik miljøet vurderer det ikke en faglig innretning som samsvarer med ønsket utvikling av fagprofilen. Miljøet ønsker derfor ikke å prioritere en halv stillingshjemmel til dette. Siden den halve stillingen blir dekket av fakultære midler frem til 2023 har det ingen budsjettmessige konsekvenser å øke innværende stillingsplan med en halv stilling fra 11,5, til 12 stillinger.
Siden stillingen innebærer en forholdsvis liten økning av den kommende stillingsplanen (2022-2027) og den den vurderes som interessant av fagmiljøene nordisk språk, norsk som andrespråk og flerspråklighet (nåværende MultiLing) er det instituttleders vurdering at ILN bør stille seg bak forespørselen fra IFIKK og gå inn for å samfinansiert delt stilling i skjæringspunktet mellom filosofi, lingvistikk og psykologi. En slik stilling vurderes å stimulere til tverrfaglighet og samarbeid samt bidra til å styrke det kommende sosiokognitive laboratoriet.